Banyolan Kahanan

Banyolan kahanan (Basa Inggris : sitcom utawa asring dicekak komsit utawa sitkom) ya iku genre banyolan sing asalé saka radio, nanging saiki umume mung bisa ditemokake ing televisi. Banyolan kahanan biyasané dumadi saka tokoh kang tansah padha kanthi nganggo mung siji adegan kayata ing omah utawa ing kantor. Efek pamirsa studio langsung bisa digawe utawa ditambahake kanthi nggunakaké swara ngguyu.

Banyolan kahanan nampa sambutan apik saka pamirsa sing pengin hiburan enteng nalika malem Minggu. Banyolan kahanan iki gampang digawé amarga mung butuhaké 20-30 menit kanthi crita sing owah-owah saben wektu nanging mung migunakaké latar, papan, dekorasi, lan tokoh sing meh padha saben siaran ing televisi .